./data/phi0914/phi00122/phi0914.phi00122.perseus-lat2.xml
Titus Livius (Livy)
quam inconditam turbam cum uixdum in       ripam egressi clamore ac tumultu fugassent, in stationem quoque pro uallo       locatam atque ipsas prope portas euecti sunt         id uero indignum uisum ab tumultuario auxilio iam etiam castra Romana terreri,       ut ea modo una causa ne extemplo transirent flumen dirigerentque aciem tenuerit       Romanos quod summa imperii eo die penes Paulum fuerit   itaque postero die Uarro, cui sors eius diei imperii erat,       nihil consulto collega signum proposuit instructasque copias flumen traduxit,       sequente Paulo quia magis non probare quam non adiuuare consilium poterat             transgressi flumen eas quoque quas in       castris minoribus habuerant copias suis adiungunt atque ita instructa acie in       dextro cornu—id erat flumini propius—Romanos equites locant, deinde pedites:            laeuum cornu extremi equites sociorum,       intra pedites, ad medium iuncti legionibus Romanis, tenuerunt: iaculatores ex       ceteris leuium armorum auxiliis prima acies facta   consules cornua tenuerunt, Terentius       laeuum, Aemilius dextrum: Gemino Seruilio media pugna tuenda data